**MTÜ PARTNERID**

**LIIKMETE**

**JA**

**LEADER TOETUSTE TAOTLEJATE**

**RAHULOLU-UURING**

Rakvere 2015

**Sissejuhatus**

Ajavahemikul 10.12.2014-05.01.2015 viis MTÜ Partnerid büroo läbi MTÜ Partnerid liikmete ja projektitoetuste taotlejate rahulolu-uuringu.

Uuringu üldiseks eesmärgiks oli selgitada MTÜ Partnerid Leader-strateegia eelmisel perioodil liikmete ja projektitoetuste taotlejate rahulolu MTÜ Partnerid tegevuse ja teenustega. Vaatluse all olid järgmised küsimused:

* taotlejate seas MTÜ Partnerid liikmeks olemise olulisuse väljaselgitamine,
* üldine hinnang MTÜ Partnerid tegevusele: juhtimine ja töökorraldus, pakutavad teenused ja info liikumine,
* hinnang eelmise perioodi LEADER-strateegia meetmetele,
* hinnang projektitoetuste taotlemise protsessile (sh info selgus ja kättesaadavus, nõutud taotlusdokumendid),
* hinnang taotluste menetlemise protsessile (sh info kättesaadavus, hindamiskriteeriumite selgus, vastuste põhjendatus, taotlustesse muudatuste tegemine),
* hinnang projekti kuludeklaratsioonide esitamise protsessiga,
* ettepanekute kogumine MTÜ Partnerid tegevuse parendamiseks tulevikus.

Uuringu küsimustik töötati välja koostöös KT Europroject Management OÜ konsultantidega arvestades LEADER tegevusgrupi püstitatud eesmärke ja arengustrateegia koostamise töörühma antud sisendinfot. Küsimustik koosnes kokku 13 küsimusest, millest 2 küsimust käsitlesid liikmelisust MTÜ-s Partnerid, 10 puhul paluti etteantud skaala alusel hinnata MTÜ Partnerid tegevusi Leader-strateegia eelmisel perioodil, ainukese avatud küsimusega paluti taotlejatel teha ettepanekuid MTÜ Partnerid tegevuse kohta veel paremate tulemuste saavutamiseks uuel perioodil.

Küsimustik esitati vastajatele paberkandjal ning sellele vastamine oli anonüümne. Küsitluses osalejateks olid valdavalt MTÜ Partnerid tegevuspiirkonna kohalike omavalitsuste esindajad ja aktiivsemad liikmed. Kokku laekus 30 täidetud küsitlusankeeti.

**MTÜ Partnerid projektitoetuste taotlejate rahulolu-uuringu tulemuste analüüs**

**1. MTÜ Partnerid liikmeks olemise olulisus**

Küsimustiku kolm esimest küsimust käsitlesid taotlejate liikmelisust MTÜ-s Partnerid. Seisuga 05.03.2014. a on MTÜ-l Partnerid 58 liiget, millest 6 on kohalikud omavalitsused, 34 on mittetulundusühingud ja 18 on ettevõtjad. Uuringus osales kokku 30 inimest, kellest 23 olid MTÜ Partnerid liikmed, mis moodustab 40% MTÜ Partnerid liikmeskonnast.

Järgnevalt paluti MTÜ Partnerid liikmetel hinnata liikmelisuse olulisust nende jaoks. MTÜ Partnerid liikmed peavad liikmelisust tähtsaks, sest vaid 13% hindas liikmeks olemist mitte eriti oluliseks (joonis 1). Keegi vastanutest ei valinud vastusevariante „ei ole üldse oluline“ ja „ei oska vastata“.

*Joonis 1. Vastanute hinnang MTÜ Partnerid liikmeks oleku olulisuse kohta.*

MTÜ Partnerid liikmetelt uuriti ka seda, kas nad soovitaksid astuda MTÜ Partnerid liikmeks ka teistel piirkonna elanikel. 87% vastanud MTÜ Partnerid liikmetest teeks seda, ülejäänud vastajad ei ole selles nii kindlad, otseselt „ei“ ei valinud ükski vastaja (joonis 2).

*Joonis 2. Liikmelisuse soovitamine teistele.*

**2. Üldine hinnang MTÜ Partnerid tegevusele**

Teema sissejuhatuseks paluti vastajatel hinnata enda rahulolu MTÜ Partnerid tegevusega üldiselt. 40% vastanutest on MTÜ Partnerid tegevusega väga rahul, vaid 3% vastas, et ei ole üldse rahul (joonis 3).

*Joonis 3. Vastanute hinnang MTÜ Partnerid tegevusele üldiselt.*

Järgnevalt paluti vastanutel hinnata 5-palli süsteemis praegust MTÜ Partnerid juhtimist ja töökorraldust. Hindega 5 (suurepärane) hindas MTÜ Partnerid praegust toimimist 40% ja hindega 4 (hea) hindas 37% vastanutest – 77% vastanutest on MTÜ Partnerid juhtimise ja töökorraldusega rahul (joonis 4). Hinde 2 (halb) andis ainult 1 vastaja, samuti ei osanud küsimusele vastata 1 vastaja, kes ei olnud ka MTÜ Partnerid liige.

*Joonis 4. Vastanute rahulolu MTÜ Partnerid praeguse toimimisega.*

MTÜ Partnerid teenused on suunatud kohaliku elu arendamisele. Vastajatel paluti hinnata, kuivõrd ollakse rahul MTÜ Partnerid poolt pakutavate teenustega. Hea on tõdeda, et üldine rahulolu tase MTÜ Partnerid poolt pakutavate teenustega on kõrge – 47% vastanutest on väga rahul ja 43% on pigem rahul, teisi hinnanguid teenustele ei antudki (joonis 5).

*Joonis 5. Vastanute rahulolu MTÜ Partnerid poolt pakutavate teenustega.*

Järgneva kahe küsimusega paluti vastajatel hinnata info edastamist: selle kiirust ja kodulehel edastatavate uudiste ning info sisukust. Esmalt tuli vastajatel anda hinnang info liikumisele üldiselt. Vastanute seas oli rohkem neid, kes pigem olid rahul info liikumisega (60%), ligi poole vähem neid, kes olid info liikumisega väga rahul (33%) (joonis 6). Kahe vastaja arvates (7%) esineb info liikumises puudusi, sellest ka hinnang „pigem ei ole rahul“.

*Joonis 6. Vastanute rahulolu info liikumisega.*

MTÜ Partnerid üheks info edastamise kanaliks on organisatsiooni koduleht aadressil [www.mtupartnerid.eu](http://www.mtupartnerid.eu), kus avalehel on rubriigid „Sündmuste kalender“ ja „Uudised“. Sellest lähtuvalt sooviti teada, kuivõrd ollakse rahul MTÜ Partnerid kodulehel edastatavate uudiste ja info sisukusega. Pooled vastajatest pigem on rahul (50%), 33% on väga rahul kodulehel avaldatu sisukusega (joonis 7). 10% vastanutest pigem ei ole rahul kodulehel olevate uudiste sisukusega, 7% ei osanud küsimusele vastata, neid, kes üldse ei ole rahul, vastajate hulgas ei olnud.

*Joonis 7. Vastanute rahulolu MTÜ Partnerid kodulehel edastatud uudiste ja info sisukusega.*

**3. Hinnang eelmise perioodi LEADER-strateegia meetmetele**

MTÜ Partnerid esimese perioodi LEADER-strateegia sisaldas kokku 5 meedet:

* Meede 1 – **Teadmiste meede**
* Meede 2 – **Ühistegevuse toetamine**
* Meede 3 – **Ettevõtjate toetamine**
* Meede 4 – **Elukeskkonna investeeringud**
* Meede 5 – **Kultuuripärandi säilitamine**

Taotlejatel paluti hinnata rahulolu MTÜ Partnerid Leader-strateegia eelmise perioodi meetmetega. Saadud vastustest ilmnes väga kõrge rahulolu – 87% vastanutest olid eelmise perioodi meetmetega väga rahul või pigem rahul (joonis 8).

*Joonis 8. Vastanute rahulolu MTÜ Partnerid Leader-strateegia eelmise perioodi meetmetega.*

**4. Hinnang eelmise perioodi projektitoetuste taotlemise protsessile**

Esitatud küsimusega sooviti välja selgitada, kuivõrd olid taotlejad rahul taotlemise protsessiga, sh info selguse ja kättesaadavusega, taotlemisel nõutud taotlusdokumentidega. Selle küsimuse puhul jagunesid vastused kogu etteantud hindamisskaala ulatuses, sealhulgas 3% vastanutest pigem ei ole rahul ja 7% ei ole üldse rahul projektitoetuste taotlemise protsessiga (joonis 9).

*Joonis 9. Vastanute rahulolu projektitoetuste taotlemise protsessiga.*

**5. Hinnang eelmise perioodi projektitoetuste taotluste menetlemise protsessile**

Küsimuse eesmärgiks oli teada saada, kuivõrd olid taotlejad rahul taotluste menetlemise protsessiga, sh info kättesaadavuse, hindamiskriteeriumite selguse, vastuste põhjendatuse, taotlusesse muudatuste tegemise võimalustega. 86% vastanute arvates võis projektitoetuste taotlemise protsessiga igati rahule jääda (väga rahul ja pigem rahul kokku) (joonis 10).

*Joonis 10. Vastanute rahulolu taotluste menetlemise protsessiga.*

**6. Hinnang eelmise perioodi projekti kuludeklaratsioonide esitamise protsessile**

Projektitoetuste taotlemise korral on taotlejad kohustatud esitama projektiga seotud kuludeklaratsioonid. Küsimusega soovisime teada saada, kuivõrd olid taotlejad rahul projekti kuludeklaratsioonide esitamise protsessiga. Ka selle küsimuse puhul jagunesid vastused kogu etteantud hindamisskaala ulatuses. Valdav enamus vastanutest olid kuludeklaratsioonide esitamise protsessiga kas väga rahul (37%) või pigem rahul (50%), mille alusel võib teha järelduse, et nimetatud protsessi ei peeta ülemäära keeruliseks (joonis 11).

*Joonis 11. Vastanute rahulolu projekti kuludeklaratsioonide esitamise protsessiga.*

Projektitoetuste taotlemisega seotud kolme olulisema protsessi võrdluses on vastajad kõige rohkem rahul (väga rahul ja pigem rahul kokku) projekti kuludeklaratsioonide esitamise protsessiga (87%) ja kõige vähem toetuste taotlemise protsessiga (77%) (joonis 12).

*Joonis 12. Projektitoetuste taotlemised protsessid võrdluses.*

**7. Ettepanekute kogumine MTÜ Partnerid tegevuse parendamiseks tulevikus**

Avatud küsimusena paluti vastajatel teha ettepanekuid, milliseid muudatusi tuleks MTÜ Partnerid tegevuses sisse viia ning milliste paremate praktikate juurutamine aitaks kaasa veel paremate tulemuste saavutamiseks tulevikus. Küsimuse tähtsusest lähtuvalt on järgnevalt toodud ära kõik vastused (muutmata kujul):

* Kui toimub seminare või erinevaid üritusi, mis hõlmab kõiki MTÜ ja ettevõtteid, siis on see suurepärane edasiminek, kuna selliste ettevõtmistega on võimalik palju infot liikuma panna.
* Tublid olete!

Lisa - MTÜ Partnerid projektitoetuste taotlejate rahulolu-uuringu küsimustik

**1. Kas olete MTÜ Partnerid liige?**

* jah
* ei (kui vastasite ei, siis järgmine küsimus 4)

**2. Kui oluline on Teie jaoks liikmelisus MTÜ-s Partnerid?**

* väga oluline
* pigem oluline
* mitte eriti oluline
* ei ole üldse oluline
* ei oska vastata

**3. Kas soovitaksite MTÜ Partnerid liikmelisust teistele piirkonna elanikele?**

* jah
* ei
* ei oska vastata

**4. Palun hinnake, kuivõrd olete rahul MTÜ Partnerid tegevusega üldiselt?**

* väga rahul
* pigem olen rahul
* pigem ei ole rahul
* ei ole üldse rahul
* ei oska vastata

**5. Palun hinnake 5 palli süsteemis, kui hästi toimib praegune MTÜ Partnerid juhtimine ja töökorraldus? (5 – suurepärane, 4 – hea, 3 – rahuldav, 2 – halb, 1 – väga halb).**

* suurepärane
* hea
* rahuldav
* halb
* väga halb
* ei oska vastata

**6. Palun hinnake, kuivõrd olete rahul MTÜ Partnerid poolt pakutavate teenustega?**

* väga rahul
* pigem olen rahul
* pigem ei ole rahul
* ei ole üldse rahul
* ei oska vastata

**7. Palun hinnake enda rahulolu info liikumisega üldiselt?**

* väga rahul
* pigem olen rahul
* pigem ei ole rahul
* ei ole üldse rahul
* ei oska vastata

**8. Palun hinnake enda rahulolu MTÜ Partnerid kodulehel edastatud uudiste ja info sisukusega?**

* väga rahul
* pigem olen rahul
* pigem ei ole rahul
* ei ole üldse rahul
* ei oska vastata

**9. Palun hinnake, kuivõrd olite rahul MTÜ Partnerid Leader-strateegia eelmise perioodi meetmetega?**

* väga rahul
* pigem olen rahul
* pigem ei ole rahul
* ei ole üldse rahul
* ei oska vastata

**10. Palun hinnake, kuivõrd olite rahul taotlemise protsessiga (sh info selgus ja kättesaadavus, nõutud taotlusdokumentidega)?**

* väga rahul
* pigem olen rahul
* pigem ei ole rahul
* ei ole üldse rahul
* ei oska vastata

**11. Palun hinnake, kuivõrd olite rahul taotluste menetlemise protsessiga (sh info kättesaadavus, hindamiskriteeriumite selgus, vastuste põhjendatus, taotlusesse muudatuste tegemine)?**

* väga rahul
* pigem olen rahul
* pigem ei ole rahul
* ei ole üldse rahul
* ei oska vastata

**12. Palun hinnake, kuivõrd olite rahul projekti kuludeklaratsioonide esitamise protsessiga?**

* väga rahul
* pigem olen rahul
* pigem ei ole rahul
* ei ole üldse rahul
* ei oska vastata

**13. Milliseid muudatusi tuleks sisse viia ning milliste paremate praktikate juurutamine aitaks kaasa veel paremate tulemuste saavutamiseks tulevikus? Teie ettepanekud MTÜ Partnerid tegevuse kohta.**

**TÄNAME!**